Wat is Oop Toegang?Ooptoegangsinisiatiewe van die Universiteit StellenboschOoptoegangsfondsSUNScholarSUNJournalsSUNConferencesCurrently selectedSkakels na ander ooptoegangsbewaarplekkeNuttige skakels & nuus oor Oop ToegangBerlin 10 OoptoegangkonferensieOoptoegangsweekKontakinligting
LIS_Content_1SUNConferences - Ooptoegangskonferensiereferate gehuisves deur die Universiteit Stellenbosch
Die Biblioteek- en Inligtingsdiens het 'n platform geimplementeer vir die huisvesting van konferensiereferate. Hierdie platform is bekend as Open Conference Systems, soortgelyk aan Open Journal Systems, en word gebruik om konferensies te bestuur en te publiseer. Hierdie diens staan bekend as SUNConferences, die derde komponent van die stel van Ooptoegangsprodukte.Konferensies wat tans in SUNConferences gehuisves word:International Conference on Competitive Manufacturing (COMA '13)
42nd International Conference on Computers and Industrial Engineering (CIE42) Horoscope AstroClick Travel - Astrodienst Gæstebruger u1361188096
27-Jun-2016, 05:15 UT/GMT Voorgeskrewe bates: Moenie uit paniek verkoop | Netwerk24
Deur Francois Williams 13 September 2019 05:00
Plaaslike beleggers moenie hul werk bedank om toegang tot hul pensioenfondsgeld te kry uit paniek oor die debat oor voorgeskrewe bates nie.
Voorgeskrewe bates is nie noodwendig slegs vir jou pensioenfonds nie. Foto: Pixabay
Baie van die uitsprake oor voorgeskrewe bates die afgelope weke is “sensasie” vir politieke doeleindes, meen Clive Eggers, hoof van beleggingsontleding by die adviesdienstegroep GTC.
Beleggers moet in die algemeen by rasionele, feitegegronde beleggingstrategieë bly, sê Eggers.
Voorgeskrewe bates is verwagte veranderinge aan die regulasies oor waarin aftreeprodukte moet belê. Die debat daaroor woed hewig die afgelope ruk sedert die ANC dit deel van sy verkiesingsmanifes gemaak het dat pensioenfondse gedwing moet word om in infrastruktuurontwikkeling te belê.
’n Hipotetiese voorbeeld van ’n voorgeskrewe bate is waar ’n pensioenfonds verplig word om byvoorbeeld 10% van ’n beleggingsportefeulje in staatseffekte of die effekte van staatsondernemings te belê.
Eggers meen onlangse uitsprake soos dié van Enoch Godongwana, hoof van die ANC se subkomitee oor ekonomiese transformasie, het vrese oor die wanbesteding of diefstal van beleggers se spaargeld aangevuur. “Dit het op sy beurt tot heelwat advies op sosiale media en ander platforms gelei wat mense aanraai om hul aftreegeld te onttrek om dié ‘onafwendbaarheid’ te vermy.”
Dit was nadat Godongwana glo gesê het die batebestuursbedryf sit met R6 000 miljard se bates onder bestuur, en behoort ’n deel daarvan aan die staat te leen, want dis ’n beter benadering as om na die Internasionale Monetêre Fonds of die Wêreldbank vir ’n reddingsboei te gaan.
Onsekerheid is altyd daar. Die moontlikheid van voorgeskrewe bates is net een veranderlike in ’n see van onbekendes.
Clive Eggers van GTC
Eggers waarsku sulke standpunte is nooit ’n goeie grondslag vir beleggingsbesluite nie.
“Beleggingsbesluite moet op gesonde redenasie en verifieerbare kennis gegrond wees, en dit word dikwels gedoen met die hulp en advies van ’n finansiële adviseur en nie gegrond op vrees of ander emosies nie.”
Soos dit tans staan, is die konsep van voorgeskrewe bates nog net ’n hipotese. Geen duidelike plan is nog op die tafel vir bespreking nie, en daar is ook geen aanduiding hoe en wanneer dit ingestel gaan word nie.
As voorgeskrewe bates ingestel gaan word, is daar geen aanduiding watter vorm dit sal aanneem nie. Dit is dus onmoontlik om nou te bepaal watter invloed dit op beleggersportefeuljes kan hê, sê Eggers.
Hoewel GTC nie ten gunste is van staatsvoorskrifte oor waar ’n belegger moet belê nie, is dit bowendien moontlik dat voorgeskrewe bates nie tot swakker opbrengste sal lei nie, sê Eggers.
Daar is voorbeelde van doeltreffend bestuurde private en openbare beleggings wat aantreklike opbrengste bied en wat sou kon voldoen aan die Suid-Afrikaanse regering se kriteria om sosiale en ekonomiese ontwikkeling te bevorder.
Eggers noem wel dat Suid-Afrika se vorige poging tot voorgeskrewe bates opbrengste gelewer het wat laer was as ander beleggings. Dit laat batebestuurders en beleggers met ’n onseker toekoms.
“Maar onsekerheid is altyd daar. Die moontlikheid van voorgeskrewe bates is net een veranderlike in ’n see van onbekendes.”
Eggers meen angstige Suid-Afrikaanse beleggers wat sonder twyfel al moeg is vir negatiewe nuus, behoort hul bestaande beleggingstrategie te handhaaf. “Enige optrede sal in dié stadium meestal op vrees gegrond wees, wat tradisioneel beleggingsprestasie knou.”
Meer oor: Aftrede | Pensioenfondse | Staatseffekte | Voorgeskrewe Bates | Aftreebeplanning